Ngô Đình Diệm

Sebagai Perdana Menteri Empayar Vietnam

Pada awal tahun 1954, Maharaja Bảo Đại menawarkan jawatan Perdana Menteri yang baru ditubuhkan kepada Diệm. Diệm bertemu baginda di Perancis pada 16 June 1954 di mana mereka membuat suatu persetujuan bahawa Diệm akan mendapatkan kuasa memerintah tentera dan awam daripada baginda. Diệm kembali dari pembuangannya pada 25 Jun 1954. Beliau mendirikan sebuah kerajaan baru pada 7 Julai 1954, dengan sebuah kabinet dianggotai 18 orang.

Pungutan suara republik 1955

Sebuah pungutan suara diadakan pada 23 Oktober 1955 di mana penduduk Vietnam selatan memilih sama ada diperintah Diệm atau mengekalkan Bảo Đại sebagai raja yang memerintah. Parti Cần Lao pimpinan adik Diệm, Ngô Đình Nhu menggalang sokongan untuk Diệm dengan mengadakan kempen memburukkan nama Bảo Đại, malah para penyokong raja tersebut dihalang berkempen oleh anggota parti itu. Keputusan rasmi pungutan suara ini menyatakan sebanyak 98.2 peratus menyokong Ngô Đình Diệm. Walau bagaimanapun, perangkaan tersebut dilihat sebagai suatu penipuan terutama lagi dengan jumlah undian dikutip yang melebihi bilangan pengundi yang berdaftar. Diệm mengisytiharkan pembentukan Republik Vietnam diektuai beliau sebagai Presiden pertama pada 26 Oktober 1955. Namun, status negarai tersebut tidak dirasmikan sehingga tergubalnya suatu perlembagaan baru genap setahun kemudian.

Penindasan terhadap penganut Buddha

Diệm yang sendirinya beragama Katolik banyak mengamalkan dasar yang memindas majoriti warga Vietnam yang beragama Buddha, lebih-lebih lagi ketika republik tersebut berperang menentang Việt Cộng. Bantuan bekalan senjata untuk militia pedalaman diutamankan untuk kampung-kampung majoriti Katolik, sehingga ada kampung yang terpaksa memeluk agama tersebut secara besar-besaran kerana terdesak meminta bantuan. Para penganut Kristian dikecualikan secara de facto menjalani kerja buruh wajib pemerintah (corvée), malah pihak Gereja Katolik merupakan pemilik tanah besar di negara tersebut. Catholics were also exempt from the
Persengketaan ini memuncak pada 11 Jun 1963 apabila seorang sami bernama Thích Quảng Đức membakar diri di sebuah jalan sibuk di Saigon sebagai tanda menunjuk perasaan terhadap kekejaman pemerintah Diệm. Kejadian mengerikan tersebut bukan sahaja ditangkap gambar lalu tersebar di sleuruh dunia, malah turut ditiru beberapa sami yang sefahaman. Perkara tersebut memburukkan imej presiden itu dengan rakyat jelata serta hubungan Amerika Syarikat dengan negara itu.

Penggulingan kuasa dan pembunuhan

Para nasionalis bukan komunis Vietnam serta pihak Tentera Darat Republik Vietnam mula merancang suatu penggulingan kuasa. Racangan ini dikepalai jeneral-jeneral tentera terutamanya Jeneral Dương Văn Minh, di mana mereka mendapat sokongan dari banyak kor pegawai tentera tersebut.
Pada 1 November 1963, pasukan pimpinan Minh menawan pemerintah Republik dengan cepat. Minh mengutuskan suatu pesanan kepada Diệm bahawa keselamatan Diệm akan dijamin sekiranya beliau menyerah diri. Walau bagaimanapun, Diệm, adiknya Nhu dan para pengikutnya telahpun melepaskan diir melalui suatu terowong rahsia ke Gereja Katolik Cha Tam di Cholon. Adik-beradik tersebut ditangkap pada keesokan paginya oleh pasukan Minh, mereka dibunuh oleh Kapten Nguyễn Văn Nhung atas arahan Jeneral Minh ketika mereka dibawa ke markas Ketua Turus Tentera Republik.